पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना कर्फ्यू के दौरान सभी दुकानदारों को अपनी दुकानें बंद रखने को कहा गया है। इस दौरान केवल दूध, सब्जी, फल और दवा दुकानों को अनुमति है। इसके बावजूद दुकानदार मनमानी कर चोरी छिपे अपनी दुकानें संचालित कर रहे हैं। ऐसे ही दुकानदारों पर चंदला और लवकुशनगर में प्रशासन ने कार्रवाई की। चंदला नगर में चोरी छिपे दुकान खोलकर सामान बेचने पर नगर परिषद अमला और पुलिस टीम ने पहुंच कर कार्रवाई की। चंदला नगर की 7 दुकानाें को प्रशासन ने सील किया। इनमें कपड़ा, जूता और किराना दुकानदार शामिल हैं।
इन सभी दुकानदारों को रेड कार्ड दिए, साथ ही सख्त हिदायत दी कि अगर अब दोबारा ऐसी गलती हुई तो धारा 188 की कार्रवाई की जाएगी। इस कार्रवाई में नगर परिषद के कर्मचारी, थाना प्रभारी केबी आर्य एवं पुलिस बल मौजूद रहा। नगर के चंदला रोड पर दो दुकानदार अपनी दुकानें चोरी छिपे संचालित कर रहे थे। सूचना मिलते ही तहसीलदार अशोक अवस्थी, थाना प्रभारी धन सिंह नलवाया मौके पर पहुंचे।इन दोनों दुकानदारों के 500-500 रुपए के चालान काटे। साथ ही उन्हें सख्त हिदायत दी कि अगर दोबार ऐसी गलती पाई गई तो मुकदमा दर्ज किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn